Josh Cooley

Joshua “Josh” Cooley (lahir 23 Mei 1980) ialah seorang animator, artis papan cerita, penulis skrip, pengarah, dan pelakon suara Amerika. Beliau terkenal menerusi filem animasi Pixar tahun 2015 Inside Out dan mengarahkan filem pendek Riley's First Date?. Beliau juga ialah pengarah Toy Story 4.

Kerjaya
Cooley memulakan kerjayanya sebagai seorang intern di Pixar Animation Studios selepas menerima tawaran Joe Ranft, dimana beliau banyak berkhidmat sebagai artis papan cerita untuk beberapa filem seperti The Incredibles pada 2004, Cars pada 2006, Ratatouille pada 2007, Up pada 2009, dan Cars 2 pada 2011. Pada tahun 2009, Cooley menulis dan mengarahkan filem pendek George & A.J. untuk Pixar dan Walt Disney Pictures.

Pada tahun 2015, Cooley bekerja sebagai penulis naskah dan penyelia papan cerita untuk filem Inside Out, yang dikeluarkan pada 19 Jun 2015 oleh Walt Disney Studios Motion Pictures. Pada tahun yang sama, beliau menulis dan mengarahkan filem pendek berjudul Riley's First Date? yang dikeluarkan bersama dengan versi Blu-ray dari Inside Out. Pada tahun 2019, Cooley mengarahkan Toy Story 4, ia menjadi percubaan sulungnya sebagai pengarah.

 Filemografi 
 The Incredibles (2004) – artis papan cerita
 Cars (2006) – artis papan cerita
 Ratatouille (2007) – artis papan cerita
 Up (2009) – artis papan cerita
 George & A.J. (2009, pendek) – penulis, pengarah
 Cars 2 (2011) – artis papan cerita
 Inside Out (2015) – skrip (bersama Pete Docter dan Meg LeFauve); penyelia papan cerita; pengisi suara Jangles the Clown
 Riley's First Date? (2015, pendek) – penulis, pengarah; pelakon suara 
 The Good Dinosaur (2015) - ucapan terima kasih 
 Toy Story 4 (2019) – pengarah

Rujukan

 Pautan luar 


Kategori:Kelahiran 1980
Kategori:Orang hidup
Kategori:Juruanimasi Amerika Syarikat